Canolafokus 62 Canola kultivarevaluasie: Wes-/Suid-Kaap	Toggle navigation
Canolafokus 75Droogteverdraagsaamheid van canola saailingeOilseeds FocusVol 3 No 2 Out NowSojaflits 4Besoek die sojaboonland gereeld om probleme betyds te identifiseerSubscribePreviousNext	Newsletters / Canolafokus / 2014 Canolafokus No 62 2014 CANOLAFOKUS NO 62 2014 Canolafokus No 61 2014 Canolafokus No 60 2014 Canolafokus No 59 2014 Canolafokus No 58 2014 Canolafokus No 57 Canolafokus 62 Desember 2014
Figuur 1: Gemiddelde temperatuur by Langgewens
Figuur 2: Gemiddelde temperatuur by Tygerhoek
Tabel 3: Rûens saadopbrengste vir 2014 (kg ha-1)
Tabel 1: Kultivar eienskappe van die kultivars in 2013 en 2014 getoets
Diagram 1: Moontlike beskikbare kultivars in 2015 beskikbaar is geplaas volgens hul tipe en dae tot 50% blom in 2014
Diagram 2: Moontlike beskikbare kultivars in 2015 beskikbaar is geplaas volgens hul tipe en dae tot fisiologies ryp 2014
Tabel 2: Swartland saadopbrengste 2011 tot 2014 (kg ha-1)
Tabel 3: Rûens saadopbrengste 2011 tot 2014 (kg ha-1)
Canola kultivarevaluasie: Wes- en Suid-Kaap
In die afgelope 2014 seisoene is ses konvensioneel, agt CL (Imasamoks tolerante) en vier TT (Triasien tolerante) kultivars in die kultivar­evaluasie­program getoets. Die konvensionele en TT-kultivars bestaan uit vier oopbestuifde en ses basterkultivars. Daar is reeds die twee seisoene geen oopbestuifde CL kultivars getoets nie.
Die Wes-Kaapse Departement van Landbou het gedurende die 2014 seisoen 'n reeks kultivarproewe in die Wes en Suid-Kaap uitgevoer. In die Suid-Kaap is ag proewe aangeplant waarvan sewe proewe se data ingesamel is (2 proewe was nie statisties betekenisvol nie). In die Swartland is ag proewe aangeplant op sewe lokaliteite waarvan slegs een proef nie geoes is nie (onkruiddoder skade).
Die afgelope seisoen is gekenmerk deur baie wisselwallige vogtoestande in die Swartland en Rûens (Tabel 1). Die minimum temperatuur by Lang­gewens en Tygerhoek vir die afgelope seisoen word opgesom in Figuur 1 en Figuur 2. Gedurende Augustus was die minimum temperatuur op Langgewens 1.5ºC en Tygerhoek 1.95ºC hoër as die langtermyn gemiddeld. Gedurende September het min verskil in temperature vergeleke met langtermyn gemiddeldes voorgekom.
Op Langgewens was die reënval gedurende die groeiseisoen onder- gemiddeld met Junie en Augustus wat bogemiddeld was (Figuur 3). Gedurende September en Oktober het vogstremming voorgekom.
Ondergemiddelde reënval gedurende die lente in Swartland en Rûens tesame met bogemiddelde minimum temperature in Augustus het die groeiseisoen verkort.
Op Tygerhoek was die totale reënval gedurende die groeiseisoen bogemiddeld (Figuur 4). Gedurende Januarie en April het bogemiddelde reënval voorgekom wat gunstige saadbed toestande geskep het en dus die ontkieming van saad bevooordeel het. Gedurende Junie het dubbel die lang­termyn gemiddelde reënval voorgekom maar is opgevolg deur 'n lae reënval gedurende Augustus en September.
Reënval in die Swartland en Rûens, 2013
Gemiddelde minimum en maksimum temperatuur by Langgewens (2014 en Langtermyn)
Gemiddelde minimum en maksimum temperatuur by Tygerhoek (2014 en Langtermyn)
Reënval by Langgewens (2014 en Langtermyn)
Reënval by Tygerhoek (2014 en Langtermyn)
Die opbrengsresultate word opgesom in Tabel 2 en 3 vir die onderskeie gebiede. Die "CLearfield (CL)" en "Triasien tolerante (TT)" – kultivars se data is geskei van die konvensionele kultivars, terwyl die basterkultivars met 'n * aangedui word.
Die Swartlandproewe is gedurende die afgelope seisoen deur minder probleme as in 2013 gekenmerk. Hoewel witblaarvlek weer by Grasrug en enkele ander lokaliteite voorgekom het. Die siekte is chemies beheer en die resultaat was baie goed na 'n aanvanklike blaarverlies. In die Swartland was die gemiddelde opbrengste van 2468 kg ha-1 hoër as in 2013 (2003 kg ha-1), 2012 (2300 kg ha-1), 2011 (1923 kg ha-1) en 2010 (1840 kg ha-1). Dit kan toegeskryf word aan baie goeie kultivars en minder TT kultivars in die proef.
Die proefgemiddeldes vir die Swartland het gewissel tussen 2135.5 kg ha-1 vir Eendekuil en 2867 kg ha-1 vir Langgewens se eerste aanplanting. Belinda was die konvensionele kultivar met die hoogste opbrengs in 2014 (2826 kg ha-1). Dit is gevolg deur Hyola 50 (2787 kg ha-1) wat in 2012 en 2013 die konvensionele kultivar met die hoogste gemiddelde opbrengs gevolg deur Agamax (2630 kg ha-1).
Die CL-kultivar 44Y88 (2785 kg ha-1) het die hoogste opbrengs in die Swartland gelewer (2492 kg ha-1). Dit is binne die CL-groep gevolg deur 44Y87 (2774 kg ha-1), 44Y89 (2699 kg ha-1) en Hyola 577CL (2684 kg ha-1).
In die TT-groep is Hyola 555 nie in 2014 getoets nie. Die baster kultivar, CB Atomic HT (2322 kg ha-1) het die hoogste opbrengs gelewer gevolg deur Hyola 559 en ATR Gem.
Die opbrengs van die TT-kultivars (2092 kg ha-1) was egter gemiddeld 17.3% (16.8% in 2013, 25.6% in 2012, 24.6% in 2011 en 25.26% in 2010) laer in vergelyking met die konvensionele kultivars (2530 kg ha-1). Die TT-kultivars se opbrengs was 19.8% laer as die van die CL-groep (25.5% in 2013). Oor die afgelope vier seisoene was die opbrengs van die TT-kultivars in die Swartland nagenoeg 20% tot 25% laer as die beste groep (konvensionele of CL-groep).
Die proefresultate in die Rûens is deur eksterne faktore beïnvloed. Die grond by Swellendam was baie vlak en gevolglik is die opbrengs negatief beïnvloed. Die proef by Riversdal het SU-skade opgedoen en slegs die CL-kultivars is geoes aangesien dit geen skade getoon het nie. Droogte, onkruiddoder- oorwaai en insekte skade het die proef by Witsand nadelig geraak. Die proef by Napier is oor twee verskillende dae geoes weens probleme met die stroper. Data van bogenoemde proewe is gevolglik nie ingesluit nie.
In die Rûens (Tabel 3) het die proefgemiddeldes gewissel tussen 1302.2 kg ha-1 op Swellendam en 2855 kg ha-1 op Tygerhoek 2de saaityd. Die opbrengs van die 2de saaityd was hoër as saaityd 1 (saaityd 1 het witblaarvlek gehad en is met 'n ander stroper as 2de saaityd geoes). Gedurende September het daar 64.9mm reën geval na ondergemiddelde reënval in Julie en September. Dit het waarskynlik bygedra tot die beter opbrengs by saaityd 2. Die konvensionele kultivar Belinda (2676 kg ha-1) het die hoogste gemiddelde opbrengste in die konvensionele groep gelewer gevolg deur die kultivar Hyola 50 (2583 kg ha-1).
Die CL-kultivar 45Y88 (2591 kg ha-1), Hyola 571 (2487kg ha-1) 44Y89 (2484 kg ha-1) het die hoogste opbrengste in die CL-groep gelewer. In die TT-groep het Hyola 559TT (2263 kg ha-1) die hoogste opbrengs gelewer gevolg deur CB Atomic HT (2200 kg ha-1).
Die gemiddelde opbrengs van TT- kultivars was 8.1% (11.2% in 2013, 22.1% in 2010, 11% in 2011 en 17.5% in 2012) laer as die gemiddelde van die konvensionele kultivars. Die gemiddelde opbrengs van TT- kultivars was 11.3% laer as die Cl-kultivars.
Swartland saadopbrengste vir 2014 (kg ha-1)
CB Tango *
Hyola 50 *
Hyola 571CL *
Hyola 575CL *
Hyola 577CL *
CB Atomic HT *
Hyola 559 TT *
Rûens saadopbrengste vir 2014 (kg ha-1)
Hyola 559TT *
Aspekte wat die keuse van canola kultivars in die Wes-Kaap beïnvloed
PJA Lombard, L Smorenburg en Dr J Strauss
In Tabel 1 word die kultivar-eienskappe van al die plaaslik getoetste kultivars opgesom. Wanneer produsente 'n keuse maak is dit belangrik dat 'n paar eienskappe in gedagte gehou word nl:
Is dit 'n beproefde kultivar (reeds voorheen in die nasionale kultivarproewe getoets)? Opbrengspotensiaal, opbrengs oor jare is opgesom in Tabel 2 en Tabel 3. Dit is die ideaal om na meer as een jaar se data te kyk.
Oopbestuifde of basterkultivars: Oopbestuifde kultivars se saad is normaalweg goedkoper maar bastersaad is meer groeikragtig en het 'n hoër opbrengs potensiaal (Tabel 2 en Tabel 3).
Chemiese onkruiddoderprogram word bepaal deur die tipe kultivar (konvensioneel, TT en CL). Produsente moet dus vooraf deeglike beplanning doen en onkruidgeskiedenis in ag neem alvorens op 'n kultivar besluit word.
Fisiologiese ontwikkeling, veral aantal dae tot blom en tydperk van blom is belangrik. In areas waar die die reën normaalweg vroeg afsny moet kort groeiseisoen kultivars verkieslik geplant word (Tabel 1; Diagram 1 en Diagram 2).
Dit word aanbeveel dat produsente in gebiede met hoë swartstam risiko kultivars aanplant met goeie swartstam weerstand (Canolafokus 51). Kultivars met verskillende weerstandsgene kan afwissel word en word aanbeveel (Tabel 1).
Sclerotinia is 'n siekte wat algemeen in die Rûens voorkom, geen kultivar het weerstand nie en die siekte moet dus bestuur word (Canolafokus 51).
Inligting en eienskappe van die kultivars word opgesom in Tabel 1. Die inligting sluit in dae tot blom en tydperk van blom. Die swartstamindeks word in twee kolomme verdeel, die 2de kolom gee die swartstamindeks nadat saad met die saadbehandelingsmiddel Jockey® behandel is. Die laaste kolom dui die weerstands gene aan van die kultivars met die beste swartstamweerstand. In Diagram 1 en 2 word die kultivars wat moontlik in 2015 beskikbaar mag wees geplaas volgens hul tipe en tyd tot blom (Diagram 1) en tyd tot einde van blom in 2013 (Diagram 2) (mag effens verskil van vorige seisoene).
Kultivar eienskappe van die kultivars in 2013 en 2014 getoets
Date tot blom: Swartland
Dae tot fisiologies ryp
CB Jardee HT
CB Nitro HT
Beet Western Yellows Virus (BWYV): Geen data tov kultivars se vatbaarheid is beskikbaar in Australië vir 2015 nie.
Moontlike beskikbare kultivars in 2015 beskikbaar is geplaas volgens hul tipe en dae tot 50% blom in 2014
Moontlike beskikbare kultivars in 2015 beskikbaar is geplaas volgens hul tipe en dae tot fisiologies ryp 2014
Die opbrengs vir 2011 tot 2014 word opgesom in Tabel 2 en Tabel 3. Slegs sewe van die 12 kultivars in 2014 was vir twee of meer seisoene getoets. Die kultivar 44Y87 het die hoogste gemiddelde opbrengs gelewer oor die afgelope twee seisoene in die Swartland gevolg deur Hyola 50 en 45Y88. Hyola 50, Hyola 575 en Hyola 571 het die hoogste opbrengs oor die afgelope twee seisoene in die Rûens gelewer. Die TT-kultivar Hyola 555 TT is nie in 2014 getoets nie. CB Atomic en ATR Gem was onderskeidelik die beste TT kultivars in die Swartland en Rûens.
Swartland saadopbrengste 2011 tot 2014 (kg ha-1)
Hyola 555TT *
CB Jardee HT *
CB Nitro HT *
Rûens saadopbrengste 2011 tot 2014 (kg ha-1)
Subscribe to this newsletter	AcademeCropsResearch ProjectsResearch DatabaseBursaries & AwardsDocs & StatsBiofuels & By-productsStatistics & EstimatesIncome & Cost BudgetsWorking Group MinutesPublications & MediaNewslettersReportsPhoto GalleryVideo GalleryConnect with UsContact UsCompetitionsSubscribe PLEASE REPORT ANY ERRORS TO support@tigme.com